אמנדה סייפריד

אמנדה מישל סייפריד (באנגלית: Amanda Michelle Seyfried; נולדה ב-3 בדצמבר 1985) היא שחקנית קולנוע וטלוויזיה, דוגמנית וזמרת אמריקאית זוכת פרס גלובוס הזהב ופרס אמי לבידור בפריים טיים.

ביוגרפיה
סייפריד נולדה באלנטאון, פנסילבניה, למשפחה נוצרית ממוצא גרמני ובריטי. אביה, ג'ק סייפריד הוא רוקח, ואמה, אן (לבית סנדר) היא מרפאה בעיסוק. סייפריד סיימה את לימודיה בבית הספר התיכון ויליאם אלן בשנת 2003.

לה אחות גדולה, ג'ניפר סייפריד, מוזיקאית בלהקת הרוק Love City שפעילה בפילדלפיה.

סייפריד נרשמה לאוניברסיטת פורדהם בסתיו 2003, אך חזרה בה מהרשמתה, לאחר שהוצע לה תפקידה בסרט "ילדות רעות".

קריירה
בגיל 14 החלה קריירת המשחק שלה. בתחילה, שיחקה בתפקידים קטנים ללא קרדיט ואז עברה לשחק בתפקידים קבועים, בין היתר ב-1999 כאשר החלה לשחק באופרת הסבון "כשהעולם מסתובב" את דמותה של הנערה לוסינדה "לוסי" מונטגומרי, תפקיד אשר עשתה עד ל-2001, ואז שיחקה באופרת הסבון "כל ילדיי".

בשנת 2003 סייפריד נבחנה לתפקיד של רג'ינה ג'ורג' בסרט קומדיית הנעורים "ילדות רעות" אך רייצ'ל מקאדמס קיבלה את התפקיד וסייפריד שיחקה את קרן, חברתה של רג'ינה ג'ורג' בחבורת ה"פלסטיות". עליו זכתה בפרס "MTV Movie Award" בקטגוריה "הקבוצה הכי טובה על המסך" ביחד עם לינדזי לוהן, רייצ'ל מקאדמס ולייסי שאברט. לסייפריד המשיכו להיות תפקידים משניים בסרטים "תשע נשמות", "אקדח אמריקאי", "אלפא דוג", "היפוך" עד פריצתה בסרט משנת 2008, "מאמא מיה!" שם שיחקה בתפקיד ראשי לצד מריל סטריפ. הסרט הכניס 615 מיליון דולר. ב-2008 הסרט היה במקום החמישי ברשימת הסרטים המכניסים ביותר בארצות הברית. משם הגיעה לתפקידים ראשיים בסרטים כמו, "ג'ון היקר", "מכתבים לג'ולייט" ו"הגוף של ג'ניפר" שעליו זכתה שנית בפרס "MTV Movie Award" בקטגוריה "Best Scared-As-S**t Performance".

בשנת 2008 סייפריד דורגה במקום ה-65 ב"רשימת המבקרים השנתית העצמאית של 100 הפרצופים המפורסמים הכי יפים ברחבי העולם" והיא גם דורגה במקום ה-5 ברשימה "25 השחקנים ההוליוודים הצעירים הכי לוהטים מתחת לגיל 25". בשנת 2009 המגזין פיפל דירג את סייפריד במקום ה-4 ברשימה "הכי יפה בשנת 2009 – יפה בכל הגילאים". בשנת 2010 סייפריד הגיעה שנית למגזין "פיפל" לרשימה "הכי יפה בשנת 2010 ללא איפור".

בשנת 2011 היא הייתה אמורה לשחק בסרט "אלברט נובס"; אך בסופו של דבר נאלצה לוותר על התפקיד עקב סכסוכים בהפקה והיא הוחלפה בשחקנית מיה וסיקובסקה. סייפריד שיחקה את התפקיד הראשי של ולרי בסרטה של קתרין הארדוויק "ירח אדום" המבוסס על הפולקלור כיפה אדומה, והוא יצא לאור ב-11 במרץ 2011 וזכה לביקורות שליליות בעיקר, אך הרוויח בקופות כ-90 מיליון דולר ברחבי העולם אל מול תקציב של 42 מיליון דולר. באותה השנה, היא גם שיחקה את התפקיד הראשי בסרט המדע הבדיוני "עולם הזמן" של הבמאי אנדרו ניקול, הסרט השני בו שיתפה פעולה עם ג'סטין טימברלייק, אחרי שהשניים שיחקו בסרט "אלפא דוג" ב-2006. הסרט יצא לאקרנים באוקטובר 2011, וקיבל ביקורות מעורבות אך הכניס יותר מ-172 מיליון דולר ברחבי העולם.

כמו כן, בשנת 2011, סייפריד הפכה לפרזנטורית של ליין מוצרי היופי היפניים "Cle de Peau Beaute".

בשנת 2012, סייפריד כיכבה במותחן "אבודה". מאוחר יותר באותה שנה גילמה את קוזט בעיבוד הקולנועי של טום הופר לספרו משנת 1862 של ויקטור הוגו "עלובי החיים" והמחזמר בעל אותו השם. על הופעתה בסרט היא זכתה לשבחים מצד המבקרים והסרט אף היה מועמד לפרס אוסקר לסרט הטוב ביותר והוא הכניס סך כולל של 440 מיליון דולר ברחבי העולם.

בשנת 2013 הופיעה סייפריד בסרט הקומדיה הרומנטית "החתונה הגדולה" של הבמאי ג'סטין זקהאם, היה לה תפקיד דיבוב בסרט האנימציה המצליח "הממלכה הסודית" ושיחקה את דמותה של לינדה לאבלייס בסרט "לאבלייס", ועל הופעתה בסרט זכתה סייפריד לשבחי המבקרים מצד מבקרי הקולנוע. בהמשך השנה היא הופיעה בסרט הדרמה "סוף האהבה", כמו כן, היא הייתה אמורה לגלם את אן ברדן בסרט "האיש האחרון", עיבוד קולנועי פוסט-אפוקליפטי לרומן באותו שם, אך הוחלפה על ידי מרגו רובי לאחר שההפקה נדחתה מספר פעמים. בשנת 2013 היא הפכה לפנים של בית האופנה הצרפתי ז'יבנשי.

בשנת 2014 שיחקה לצד בן סטילר ונעמי ווטס בסרט הדרמה-קומי של נואה באומבך "כשנהיה צעירים". בשנת 2015 שיחקה בסרט הקומדיה "טד 2", לצד מארק וולברג, וגילמה את אמו של פיטר פן בסרט "פן".

בשנת 2017 שיחקה בסרט הקומי "המילה האחרונה" בתפקיד אן שרמן, עיתונאית צעירה לצדה של שירלי מקליין. שיחקה גם בסרט הקומדיה "המופע של אדי" בתור ג'ודי, לצד אד הלמס ושיחקה בסרט הדרמה "הכנסייה החדשה" לצד אית'ן הוק ובבימויו של פול שרדר.

בשנת 2018 היא כיכבה בתור אנון בסרט המקורי של נטפליקס, "אנון" לצד קלייב אוון. בהמשך השנה שבה לגלם את דמותה של סופי שרידן בסרט ההמשך "מאמה מיה! Here We Go Again", לצדם של מריל סטריפ, פירס ברוסנן וקולין פירת'.

בשנת 2019 כיכבה סייפריד בתפקיד איב סוויפט, אשתו של דני בגילומו של מיילו ונטימיליה בסרט "אמנות המירוץ בגשם", דרמה קומית המבוססת על ספר רב-מכר באותו שם.

בשנת 2020, סייפריד דיבבה לאנגלית את דפני בלייק בסרט האנימציה "סקובי דו!". היא כיכבה גם בסרט האימה הפסיכולוגית "היית צריך לעזוב", לצד קווין בייקון.

בנוסף ב-2020, היא זכתה לשבחי הביקורת על גילומה של השחקנית מריון דייוויס בסרטו של דייוויד פינצ'ר "מאנק". על תפקידה בסרט ביוגרפי זה קיבלה מועמדויות גם לפרס גלובוס הזהב לשחקנית המשנה הטובה ביותר וגם לפרס האוסקר לשחקנית המשנה הטובה ביותר.

בשנת 2022 כיכבה בתפקיד אליזבת הולמס במיני-סדרה הדוקומנטרית "עלייתה ונפילתה של אליזבת הולמס" של שירות הסטרימינג הולו.

ב-2022 נכללה ברשימת המשפיעים טיים 100 של מגזין "טיים" האמריקאי.

ב-2025 שיחקה לצדה של סידני סוויני בעוזרת הבית, עיבוד של Lionsgate לספר המותחן "The Housemaid" מאת פרידה מקפאדן. סייפריד מגלמת בסרט את דמותה של נינה. מאוחר יותר באותה שנה פורסם כי עומד לצאת סרט המשך לעוזרת הבית, בשם "סודה של עוזרת הבית", שבו היא ככל הנראה תשוב לגלם את נינה בהופעת אורח.

בשנת 2025 היא הצטלמה בסרט "צוואתה של אן לי".

 חיים אישיים 
ב-2008 סייפריד החלה בזוגיות עם השחקן האנגלי דומיניק קופר שכיכב לצדה ב"מאמא מיה!" עד שנפרדו ב-2010, ובשנת 2013 החלה לצאת עם השחקן האמריקאי ג'סטין לונג עד ל-2015. בתחילת שנת 2016 סייפריד החלה בזוגיות עם השחקן האמריקאי תומאס סדוסקי , עמיתה לסרט "המילה האחרונה" – בני הזוג התארסו בספטמבר 2016, ובמרץ 2017 הם נישאו בטקס חתונה פרטי, כשמאוחר יותר באותו חודש היא ילדה את בתם הבכורה. בנם השני של סייפריד וסדוסקי, נולד בספטמבר 2020.

סייפריד הצהירה שהיא סובלת מחרדה, הפרעה טורדנית-כפייתית, התקפי פאניקה ופחד במה, בגללו נמנעה מהופעות תיאטרון עד 2015.

פילמוגרפיה
 קולנוע 
ממוזער|375x375 פיקסלים|סייפריד בפרימיירית הסרט "הגוף של ג'ניפר", 2009
שנהסרטתפקידהערות2004ילדות רעותקארן סמית'2005תשע נשמותסמנת'האקדח אמריקאימאוס2006אלפא דוגג'ולי באקלי2008סולסטיסזואימאמא מיה!סופי שרידן2009בוגי ווגיפייג' אופנהיימרהגוף של ג'ניפראניטה "נידי" לסניקיקלואיקלואי סוויני2010ג'ון היקרסוואנה לין קרטיסמכתבים לג'ולייטסופי האל2011ירח אדוםולריתיק של פטישיםאמנדהעולם הזמןסילביה וייס2012אבודהג'יל קונוויעלובי החייםקוזט2013The End of Loveאמנדההחתונה הגדולהמיסי אוק'ונרהממלכה הסודיתמרי קתרין בומבהדיבובלאבלייסלינדה לאבלייס2014מיליון דרכים להתפגרלואיזכשנהיה צעיריםדרבי מייסי2015טד 2סמנת'ה לסלי ג'קסוןפןמאריכולם אוהבים את הקופרסרוביאבות ובנותקייטי דייוויס2017המילה האחרונהאן שרמןהמופע של אדיג'ודיהכנסייה החדשהמארי מנסנה2018גרינגו סאניאנוןאנוןמאמה מיה! Here We Go Againסופי שרידן2019אמנות המירוץ בגשםאייברי "איב" סוויפט2020סקובי דו!דפני בלייקדיבובהיית צריך לעזובסוזנהמאנקמריון דייוויס2021דברים ששמענו וראינוקתרין קליירפה מלא אווירג'ולי דייוויס2023 Seven Veils ג'נין2025עוזרת הביתנינה2026סודה של עוזרת הביתנינהTBAMy Ex-Friend's Wedding

טלוויזיה
שנהסדרהתפקידהערות2001-1999כשהעולם מסתובבלוסינדה "לוסי" מונטגומרי16 פרקים2003כל ילדייג'וני סטפורד3 פרקים2004חוק וסדר: מדור מיוחדת'נדי מקייןפרק: "Outcry"2004–2006ורוניקה מארסלילי קייןתפקיד חוזר; (עונות 2-1); 11 פרקים2005האוספאםפרק: "Detox"2006לרכב אל החופשרבקה5 פרקיםCSIלייסי פיןפרק: "Rashomama"משפט וצדקאן ג'ולייט דיגספרק: "Pretty Woman"2006–2011אהבה גדולהשרה אליזבת' הנריקסוןתפקיד ראשי; (5 עונות); 44 פרקים2008אבא אמריקאיאיימידיבוב; פרק: "Escape from Pearl Bailey"2014קוסמוס: מסע לחללמארי ת'ארפדיבוב; פרק: "The Lost Worlds of Planet Earth"2017טווין פיקסבקי בארנט4 פרקים2018איש משפחהאלידיבוב; פרק: "Boy (Dog) Meets Girl (Dog)"2022הנושרתאליזבת הולמסמיני סדרה
 מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2022)
 מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2022)2023החדר הצפוףריאהתפקיד ראשי; 10 פרקים2025נהר ארוך בוהק (אנ')מיקי8 פרקים

 פרסים ומועמדויות 
פרסשנהקטגוריהעבורתוצאהמקורפרס אוסקר2021שחקנית המשנה הטובה ביותרמאנקהמועצה הלאומית לביקורת סרטים2013האנסמבל הטוב ביותרעלובי החייםפרס גלובוס הזהב2021שחקנית המשנה הטובה ביותר – סרט קולנועמאנק2023סדרת טלוויזיה מוגבלת או אנתולוגיה או סרט טלוויזיה הטוב ביותרעלייתה ונפילתה של אליזבת' הולמסהשחקנית הטובה ביותר בסדרה מוגבלת, אנתולוגיה או סרט טלוויזיה2026נהר ארוך בוהקהשחקנית הטובה ביותר בסרט קולנוע – מוזיקלי או קומדיהצוואתה של אן ליפסטיבל לוקרנו2005השחקנית הטובה ביותרתשע נשמותפרס אמי לבידור בפריים טיים2022הסדרה המוגבלת או האנתולוגית הטובה ביותרעלייתה ונפילתה של אליזבת' הולמסהשחקנית הראשית הטובה ביותר בסדרה או סרט מוגבל או אנתולוגיהפרס האקדמיה האוסטרלית הבינלאומי לאמנויות הקולנוע והטלוויזיה2021שחקנית המשנה הבינלאומית הטובה ביותרמאנקאיגוד המבקרים האמריקני2021שחקנית המשנה הטובה ביותרמאנק מקום שניפרס סאטורן2021שחקנית המשנה הטובה ביותר בסרטמאנקפרס גרייסי2023השחקנית הראשית הטובה ביותר בסדרה מוגבלת או סרט טלוויזיהעלייתה ונפילתה של אליזבת' הולמספרס בחירת הקהל2009צוות השחקנים האהובמאמא מיה!2018כוכב הקומדיה האהובמאמה מיה! Here We Go Againאיגוד מבקרי הקולנוע של לוס אנג'לס2020שחקנית המשנה הטובה ביותרמאנק מקום שניפרס פטל הזהב2016שחקנית המשנה הגרועה ביותרכולם אוהבים את הקופרס ופן2019השחקנית הגרועה ביותרהמופע של אדיפרס TCA2022הישג אישי בדרמהעלייתה ונפילתה של אליזבת' הולמספרס גילדת המפיקים של אמריקה2023המפיק הטוב ביותר של סדרת טלוויזיה מוגבלת או אנתולוגיתעלייתה ונפילתה של אליזבת' הולמספסטיבל הסרטים הבין-לאומי של סנטה ברברה2021פרס מונטסיטו—איגוד מבקרי הקולנוע של שיקגו2020שחקנית המשנה הטובה ביותרמאנק2025השחקנית הטובה ביותרצוואתה של אן ליפרס גות'הם2005הופעת האנסמבל הטובה ביותרתשע נשמות2025ההופעה הראשית הטובה ביותרצוואתה של אן ליפרס הסרטים והטלוויזיה של MTV2005הצוות הטוב ביותר על המסךילדות רעות2009ההופעה פורצת דרך הטובה ביותר – אישהמאמא מיה!2010ההופעה הנשית הטובה ביותרג'ון היקרההופעה המפוחדת הכי טובההגוף של ג'ניפר2022ההופעה הטובה ביותר בתוכניתעלייתה ונפילתה של אליזבת' הולמספרס גילדת שחקני המסך2013ההופעה הטובה ביותר של צוות שחקנים בסרט קולנועעלובי החיים2023ההופעה הטובה ביותר של שחקנית במיני-סדרה או סרט טלוויזיהעלייתה ונפילתה של אליזבת' הולמספרס איגוד מבקרי הקולנוע האמריקאי2013הרכב המשחק הטוב ביותרעלובי החיים2021שחקנית המשנה הטובה ביותרמאנק2026השחקנית הטובה ביותרצוואתה של אן לי פרס בחירת מבקרי הטלוויזיה2023הסדרה המוגבלת הטובה ביותרעלייתה ונפילתה של אליזבת' הולמסהשחקנית הטובה ביותר בסרט/מיני-סדרהפרס סטלייט2012צוות השחקנים הטוב ביותר – סרט קולנועעלובי החיים2021שחקנית המשנה הטובה ביותר – סרט קולנועמאנק2026השחקנית הטובה ביותר במיני-סדרה, סדרה מוגבלת או סרט קולנוע המיועד לטלוויזיהנהר ארוך בוהקאיגוד המבקרים הקולנועיים באינטרנט2021שחקנית המשנה הטובה ביותרמאנקפרס בחירת הנוער2010שחקנית קולנוע נבחרת: דרמהג'ון היקרסרט נבחר: כימיהשחקנית קולנוע נבחרת: רומנטיקהמכתבים לג'ולייט2013עלובי החיים

 קישורים חיצוניים 



 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:דוגמניות ילדות
קטגוריה:זמרות-יוצרות אמריקאיות
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1985
קטגוריה:אמריקאים שנולדו ב-1985